pythainlp/thaigov-v2-corpus-22032023 huggingface dataset:
วันพุธที่ 23 มีนาคม 2565
ก.เกษตรฯ ชู Young Smart Farmer ต่อเนื่อง จัดอบรมเพิ่มศักยภาพ ทั้งองค์ความรู้ในการทำการเกษตร การลดต้นทุน
ก.เกษตรฯ ชู Young Smart Farmer ต่อเนื่อง จัดอบรมเพิ่มศักยภาพ ทั้งองค์ความรู้ในการทำการเกษตร การลดต้นทุน เพิ่มคุณภาพการผลิต การตลาด และการบริหารจัดการสินค้าตลอดห่วงโซ่อุปทาน เตรียมพร้อมสู่การเป็นผู้ประกอบการเกษตรแห่งอนาคต
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานพิธีเปิดการอบรมหลักสูตรเพิ่มศักยภาพ Young Smart Farmer ซึ่งเป็นการขับเคลื่อนงานส่งเสริมการเกษตร ภายใต้โมเดลเกษตรเขต 2 ประกอบด้วย จังหวัดกาญจนบุรี นครปฐม ราชบุรี สุพรรณบุรี ประจวบคีรีขันธ์ เพชรบุรี สมุทรสาคร และสมุทรสงคราม ที่จัดขึ้นระหว่างวันที่ 23 - 24 มีนาคม 2565 ณ อาคารศูนย์ท่องเที่ยวเชิงเกษตร สำนักงานเกษตรจังหวัดกาญจนบุรี ต.ปากแพรก อ.เมือง จ.กาญจนบุรี ว่า กระทรวงเกษตรและสหกรณ์ มีนโยบายในการพัฒนาเกษตรกรให้มีแนวคิดการเป็นผู้ประกอบการเกษตร สามารถเป็นต้นแบบด้านองค์ความรู้ในการทำการเกษตร รวมถึงสนับสนุนให้มีการลดต้นทุนการผลิต เพิ่มคุณภาพการผลิต การตลาด และการบริหารจัดการสินค้าตลอดห่วงโซ่อุปทาน เพื่อเตรียมพร้อมเข้าสู่การเป็นผู้ประกอบการเกษตรแห่งอนาคต ซึ่งจะต้องมีการบูรณาการความร่วมมือจากทุกภาคส่วน ที่มุ่งหวังให้เกิดกระบวนการเรียนรู้ เพื่อขับเคลื่อนเกษตรกรรุ่นใหม่ (Young Smart Farmer) สู่การเป็นผู้ประกอบการเกษตร และการเตรียมความพร้อมให้เกษตรกรรุ่นใหม่เกิดการพัฒนาและขยายขีดความสามารถของตนเอง กลุ่ม และองค์กร
สำหรับการจัดอบรมหลักสูตรเพิ่มศักยภาพ Young Smart Farmer ในครั้งนี้ จะเป็นจุดเริ่มต้นที่จะนำพาให้เกษตรกรไทยและเครือข่าย Young Smart Farmer ได้พัฒนาศักยภาพให้สามารถตอบโจทย์การเกษตรเชิงธุรกิจ ที่ส่งผลถึงการเพิ่มประสิทธิภาพและยกระดับสู่การเป็นผู้ประกอบการเกษตรได้ และไม่ลืมที่จะประชาสัมพันธ์เชิงรุกให้ผู้ผลิต ผู้บริโภค ได้รู้จัก เข้าใจ และเข้าถึงสินค้าเกษตรที่มีคุณค่า และเกิดขึ้นมาจากเกษตรกรที่เป็นกำลังสำคัญของการผลิตอาหารให้ประเทศ
"กระทรวงเกษตรและสหกรณ์ มุ่งหวังจะสร้าง Young Smart Farmer ให้เป็นส่วนหนึ่งในการปฏิรูปภาคการเกษตรของประเทศไทย จึงต้องมีการทำงานอย่างต่อเนื่องและชัดเจน ซึ่งกระทรวงเกษตรฯ พร้อมจะสนับสนุนงบประมาณในการพัฒนา Young Smart Farmer ให้มีความเข้มแข็ง มีการพัฒนาต่อยอด เน้นการทำน้อยได้มาก การทำสินค้าให้มีมูลค่าเพิ่มขึ้น ทั้งการแปรรูป การนำเทคโนโลยี นวัตกรรม รวมถึงงานวิจัยด้านการเกษตร มาใช้ให้เกิดประโยชน์และพัฒนาอย่างต่อเนื่อง จึงจะทำให้ภาคการเกษตรของไทยมีการเปลี่ยนแปลงไปในทางที่ดีขึ้น อย่างไรก็ตาม ขอให้เชื่อมั่นว่า กระทรวงเกษตรฯ พร้อมจะเป็นพี่เลี้ยงและเป็นที่ปรึกษาให้เกษตรกรทั่วประเทศ เพื่อเตรียมความพร้อมสำหรับการพัฒนาไปข้างหน้าอย่างมั่นคง และรองรับการเป็นครัวโลกอย่างแท้จริงในอนาคต" ดร.เฉลิมชัย กล่าว
วันจันทร์ที่ 7 กุมภาพันธ์ 2565
​โฆษกรัฐบาล วอนม็อบรถบรรทุก 7-8 ก.พ. นี้  เข้าใจรัฐบาล หากไม่ตรึงราคาพลังงานไว้ราคาดีเซลอาจพุ่งสูงกว่านี้ถึง 34 บาท/ลิตร ย้ำ "นายกฯ" เน้นดูแลประชาชนภาพใหญ่
​โฆษกรัฐบาล วอนม็อบรถบรรทุก 7-8 ก.พ. นี้  เข้าใจรัฐบาล หากไม่ตรึงราคาพลังงานไว้ราคาดีเซลอาจพุ่งสูงกว่านี้ถึง 34 บาท/ลิตร ย้ำ "นายกฯ" เน้นดูแลประชาชนภาพใหญ่
วันที่ 7 กุมภาพันธ์ 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยถึงกรณีที่สหพันธ์การขนส่งทางบกแห่งประเทศไทย ประกาศจะจัดกิจกรรมรวมทัพรถใช้น้ำมันแพงวิ่งรถทั่วกรุงเทพฯ เพื่อแสดงพลังและจะขับไล่นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน ออกจากตำแหน่งอีกด้วยในวันที่ 7-8 กุมภาพันธ์ 2565 ขอย้ำว่ารัฐบาลเข้าใจทุกปัญหาและได้ดำเนินการตรึงราคาพลังงานไว้ วอนให้เข้าใจสถานการณ์ ซึ่งหากเปรียบเทียบกับประเทศเพื่อนบ้านเรา ราคาน้ำมันวันนี้ส่วนใหญ่เกิน 30 บาท/ลิตร หรือใกล้เคียง โดยมีปัจจัยหลายอย่างเช่นคุณภาพแต่ละประเภทอาจมีความแตกต่างกัน ยกเว้นประเทศมาเลเซียซึ่งมีการผลิตน้ำมันในประเทศ เกินความต้องการในประเทศ ถ้ารัฐบาลไม่ตรึงราคาพลังงานไว้ วันนี้ ราคาขายดีเซลที่แท้จริงจะสูงกว่านี้ อาจถึง 34 บาท/ ลิตร หากทำตามที่เรียกร้องเดิมที่ 25 บาท/ลิตร จะต้องใช้เงินสนับสนุนถึงเดือนละ 20,000 ล้านบาท ปีละ 240,000 ล้านบาท ซึ่งเป็นจำนวนเงินที่สูงเกินกว่าจะแบกรับไว้ได้ ที่สำคัญ นายกรัฐมนตรีเน้นดำเนินนโยบายต้องไม่บิดเบือนกลไกตลาด หรือสร้างภาระงบประมาณในอนาคต
นายธนกร กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ให้นโยบายดูแลระดับราคาพลังงานให้เหมาะสม เน้นดูแลประชาชนในภาพใหญ่ ลดผลกระทบต่อธุรกิจให้มากที่สุด ที่ผ่านมารัฐบาลและกระทรวงพลังงานก็ได้มีการใช้เงินกองทุนน้ำมันเชื้อเพลิง เข้ามาช่วยเหลือประชาชน ด้วยการตรึงราคาค่าการตลาด และราคาดีเซลไม่เกิน 30 บาท/ลิตร ซึ่งผู้ประกอบการภาคธุรกิจส่วนใหญ่รวมทั้งประชาชนเข้าใจดีว่า ราคาพลังงานและน้ำมันโลกทุกวันนี้ เป็นไปตามกลไกตลาดเสรี และราคาพลังงานในประเทศทุกวันนี้ ผู้ประกอบการขนส่งยังสามารถประกอบธุรกิจและสอดคล้องกับเศรษฐกิจไทย ณ ขณะนี้
.......................
วันเสาร์ที่ 16 เมษายน 2565
มั่นใจ! สถานการณ์น้ำในประเทศไม่ซ้ำรอยปี 54 รัฐบาลพร้อมรับมืออากาศแปรปรวน
.....
กองอำนวยการน้ำแห่งชาติ (กอนช.) เผยถึงกรณีสภาพอากาศปรวนปรวน มีฝนตกหนัก อากาศเย็นในช่วงต้นเดือน เม.ย. 65 ซึ่งคล้ายกับปี 54 ทำให้หลายฝ่ายกังวลว่าสถานกาณ์น้ำในฤดูฝนปีนี้จะซ้ำรอย เรื่องนี้ทาง กอนช. ยืนยันว่า จากการคาดการณ์ปริมาณฝนช่วงน้ำหลากยังต่ำกว่าค่าปกติ และในประเทศยังมีแหล่งเก็บน้ำอีกจำนวนมาก ดังนั้น ปีนี้จะไม่เกิดวิกฤตเหมือนปี 54 แน่นอน
.
ขณะนี้ แหล่งน้ำต่าง ๆ ทั่วประเทศ สามารถรองรับน้ำหลากได้อีก 28,000 ล้าน ลบ.ม. สำหรับลุ่มน้ำสำคัญ เช่น เจ้าพระยา มูล ชี ได้มีการเตรียมขุดลอกเพื่อรองรับน้ำแล้ว รวมถึงในช่วงปี 63 - 64 รัฐบาลได้พัฒนาแหล่งน้ำเพิ่มเติมทั่วประเทศกว่า 2.6 หมื่นแห่ง ถือเป็นอีกส่วนสำคัญที่จะช่วยกักเก็บน้ำฝนได้เช่นกัน
.
และเพื่อเป็นการเตรียมพร้อมรับมือสภาพอากาศที่แปรปรวน บอร์ดทรัพยากรน้ำแห่งชาติ (กนช.) ได้เตรียม 13 มาตรการรับมือฤดูฝน ปี 65 เพื่อนำเสนอ ครม. ให้ความเห็นชอบ ประกอบด้วย 10 มาตรการเดิมที่ดำเนินการในปี 64 และอีก 3 มาตรการ เพื่อเพิ่มประสิทธิภาพการจัดการน้ำให้ดียิ่งขึ้น ได้แก่ การตรวจความปลอดภัยคัน/ทำนบ/พนังกั้นน้ำ การเตรียมพื้นที่อพยพและซักซ้อมแผนเผชิญเหตุ และการตั้งศูนย์ส่วนหน้าก่อนเกิดภัย
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 14 กรกฎาคม 2565
โฆษกรัฐบาลเผยนายกฯ ยินดีที่ภาคเอกชนไทยเตรียมพร้อมเป็นเจ้าภาพการประชุม APEC CEO Summit 2022 ปลายปีนี้ ตอกย้ำบทบาทภาคเอกชนในฐานะกลไกสำคัญขับเคลื่อนการเจริญเติบโตของภูมิภาค
โฆษกรัฐบาลเผยนายกฯ ยินดีที่ภาคเอกชนไทยเตรียมพร้อมเป็นเจ้าภาพการประชุม APEC CEO Summit 2022 ปลายปีนี้ ตอกย้ำบทบาทภาคเอกชนในฐานะกลไกสำคัญขับเคลื่อนการเจริญเติบโตของภูมิภาค
วันที่ 14 กรกฎาคม 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณที่ภาคเอกชนไทยมีความตื่นตัว และประกาศความพร้อมเป็นเจ้าภาพการประชุม APEC CEO Summit 2022 ปลายปีนี้ นับเป็นโอกาสครั้งสำคัญในการแสดงบทบาทในฐานะกลไกขับเคลื่อนการเจริญเติบโตของภูมิภาค และแสดงศักยภาพของภาคธุรกิจไทยสู่เวทีโลก
โฆษกประจำสำนักนายกรัฐมนตรีกล่าวว่า สภาที่ปรึกษาทางธุรกิจเอเปคประเทศไทยได้ประกาศความพร้อมในการเป็นเจ้าภาพ APEC CEO Summit 2022 ซึ่งจะจัดระหว่างวันที่ 16-18 พฤศจิกายน 2565 ณ ทรูไอคอนสยาม ศูนย์การค้า ไอคอนสยาม ภายใต้แนวคิด “Embrace Engage Enable” ซึ่งมุ่งหวังการฟื้นฟูความร่วมมือของเศรษฐกิจ สังคม ประชาชนในภูมิภาค รวมทั้งปรับปรุงสภาพแวดล้อมทางด้านการค้า การลงทุน ตลอดจนการแบ่งปันนวัตกรรม เพื่อเสริมสร้างการเติบโตร่วมกัน โดยการประชุมฯ ครั้งนี้ จะเป็นการประชุมสุดยอดผู้นำทางธุรกิจของภูมิภาคเอเชียแปซิฟิกแบบพบปะกันครั้งแรกในรอบ 3 ปี หลังจากสถานการณ์การแพร่ระบาดของโรคโควิด-19 ทำให้ที่ผ่านมาต้องจัดประชุมฯ แบบผ่านออนไลน์
จากข้อมูลของสภาที่ปรึกษาทางธุรกิจเอเปคประเทศไทยพบว่า ภาคเอกชนเป็นกลไกหลักในการเติบโตของภูมิภาคเอเชียแปซิฟิก ทั้งภาคการส่งออก ภาคอุตสาหกรรม และภาคบริการ ต่างมีความเข้มแข็ง รวมทั้งจุดแข็งสำคัญคือ อุตสาหกรรมการท่องเที่ยวและบริการทางการเงิน (Tourism and financial services industries) ตลอดจนจุดเด่นทางด้านอาหาร ซึ่งทำให้สามารถผลักดันไปสู่การเป็นผู้นำด้านความมั่นคงของอาหารในเวทีโลก ทั้งนี้ การประชุมฯ จะมีบุคคลสำคัญจากภาครัฐ เอกชน รวมทั้งผู้นำเขตเศรษฐกิจเอเปคหลายคนจะร่วมกล่าวสุนทรพจน์ในหัวข้อที่เกี่ยวข้องกับการส่งเสริมกิจกรรมทางเศรษฐกิจและสิ่งแวดล้อม นอกจากนี้ การประชุมฯ ครั้งนี้ ยังช่วยสร้างความมั่นใจของภาคเอกชน ในฐานะกลไกสำคัญในการขับเคลื่อนการเจริญเติบโตของภูมิภาคและของโลกอีกด้วย
“นายกรัฐมนตรียินดี และชื่นชมภาคเอกชนไทยที่มีความพร้อมความตื่นตัวในการเป็นเจ้าภาพ APEC CEO Summit 2022 ซึ่งจะเป็นการพบปะของ CEO และผู้บริหารระดับสูงในแต่ละภาคธุรกิจที่จะเดินทางมาไทย เพื่อหารือเกี่ยวกับความท้าทายระดับภูมิภาค โดยนอกจากจะเป็นโอกาสสำคัญในการสร้างความประทับใจให้แก่ผู้บริหารระดับสูง ผู้นำธุรกิจ ผู้นำทางความคิด และผู้นำเขตเศรษฐกิจเอเปคที่มาร่วมกล่าวปาฐกถาในวันงานแล้ว การประชุมฯ ยังจะเป็นเวทีสำหรับการค้า และการลงทุนไทยที่สำคัญในการสร้างผลประโยชน์ให้ภาคธุรกิจของประเทศไทยไปสู่ระดับภูมิภาค จึงขอเชิญชวนภาคเอกชนไทยและคนไทยทำหน้าที่เป็นเจ้าภาพร่วมกัน ซึ่งนายกรัฐมนตรีเชื่อมั่นว่าการจัดการประชุมจะสำเร็จลุล่วงเพราะเกิดจากความร่วมมือร่วมใจของภาคเอกชนไทย” นายธนกรฯ กล่าว
วันอังคารที่ 21 มิถุนายน 2565
ครม.เห็นชอบร่างแถลงการณ์ร่วมเชิงยุทธศาสตร์ไทย – สหราชอาณาจักร ปูทางสู่การค้าเสรี
ครม.เห็นชอบร่างแถลงการณ์ร่วมเชิงยุทธศาสตร์ไทย – สหราชอาณาจักร ปูทางสู่การค้าเสรี
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 21 มิถุนายน 2565 ว่า ครม.เห็นชอบร่างแถลงการณ์ร่วมของการหารือเชิงยุทธศาสตร์ไทย - สหราชอาณาจักร ครั้งที่ 4 (4th Session of Thailand - United Kingdom Strategic Dialogue: SD) ซึ่งจะมีการรับรองร่างแถลงการณ์ร่วมในวันที่ 30 มิถุนายน 2565 ณ กรุงลอนดอน สหราชอาณาจักร โดยสหราชอาณาจักรเป็นเจ้าภาพ
ร่างแถลงการณ์ร่วมฉบับนี้ มีวัตถุประสงค์เพื่อแสดงเจตนารมณ์ทางการเมืองในการส่งเสริมและขับเคลื่อนความร่วมมือระหว่างสองประเทศในสาขาต่างๆ ที่เป็นประโยชน์ร่วมกัน อาทิ
1.ด้านการต่างประเทศ อาทิ 1)จัดทำความตกลงยกเว้นการตรวจลงตราสำหรับผู้ถือหนังสือเดินทางทูตระหว่างสองประเทศ 2)ประสานงานกันอย่างใกล้ชิดผ่านเวทีพหุภาคี
2.ด้านเศรษฐกิจ เช่น 1)ร่วมมือกันจัดการกับอุปสรรคทางการค้า 2)พัฒนาความเป็นหุ้นส่วนทางการค้าระดับสูง (Enhanced Trade Partnership: ETP) ซึ่งเป็นการวางรากฐานสู่การจัดทำความตกลงเขตการค้าเสรี (FTA) และ 3)รับทราบแผนการขยายความร่วมมือทางวิชาการในสาขาการเงิน
3.ด้านความมั่นคง เช่น 1)จัดบันทึกความเข้าใจว่าด้วยการต่อต้านการก่อการร้ายระหว่างไทยกับสหราชอาณาจักร 2)ความร่วมมือระหว่างผู้เชี่ยวชาญ เจ้าหน้าที่ด้านความมั่นคงทางทะเลของทั้งสองประเทศ เพื่อปรับปรุงระบบรักษาความปลอดภัยของท่าเรือพาณิชย์หลักของไทย
4.ด้านสาธารณสุข อาทิ พัฒนาข้อเสนอการจัดทำตราสารระหว่างประเทศว่าด้วยโรคระบาดผ่านกลไกการเจรจาระหว่างรัฐภายใต้องค์การอนามัยโลก และความร่วมมือด้านสาธารณสุขในสาขาต่าง ๆ
5.ด้านการศึกษา อาทิ ส่งเสริมความเป็นหุ้นส่วนด้านการอุดมศึกษา โดยแลกเปลี่ยนการวิจัยระหว่างกัน
6.ด้านสิ่งแวดล้อม อาทิ 1)ร่วมกันหาแนวทางจัดการกับการเปลี่ยนแปลงสภาพภูมิอากาศ ตามข้อตกลงปารีส (Paris Agreement) 2)สหราชอาณาจักรสนับสนุนไทยในการบรรลุเป้าหมายความเป็นกลางทางคาร์บอนภายในปี ค.ศ. 2050 และการปล่อยก๊าซเรือนกระจกสุทธิเป็นศูนย์ภายในปี ค.ศ.2065
7.ด้านวิทยาศาสตร์ เทคโนโลยี นวัตกรรมและดิจิทัล อาทิ สนับสนุนความเป็นหุ้นส่วนระหว่างภาคเอกชน สถาบันวิจัย และสถาบันอุดมศึกษา เพื่อแลกเปลี่ยนและพัฒนาขีดความสามารถด้านวิทยาศาสตร์ เทคโนโลยี และนวัตกรรม (Science Technology and Innovation: STI)
8.ด้านอาเซียน อาทิ กระชับความสัมพันธ์ระหว่างอาเซียนกับสหราชอาณาจักร และร่วมกันทำงานเพื่อช่วยเหลือด้านมนุษยธรรมและการจัดการภัยพิบัติต่อวิกฤตในเมียนมา
วันพุธที่ 23 กุมภาพันธ์ 2565
กระทรวงเกษตรฯพร้อมเปิดสถานีวิทยุกระจายเสียงเพื่อการเกษตร
กระทรวงเกษตรฯพร้อมเปิดสถานีวิทยุกระจายเสียงเพื่อการเกษตรเพิ่มเป้าหมายสร้างการรับรู้ในพื้นที่ห่างไกล
(เมื่อวันที่ 22 ก.พ. 65) นายอำพันธุ์ เวฬุตันติ รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ เป็นประธานการประชุมคณะกรรมการบริหารสถานีวิทยุกระจายเสียงเพื่อการเกษตรครั้งที่ 1/2565 ณห้องประชุมกระทรวงเกษตรและสหกรณ์และผ่านระบบ Video Conference (Zoom Meeting) โดยที่ประชุมรับทราบความก้าวหน้าในการดำเนินงานการจัดซื้อและติดตั้งเครื่องส่งวิทยุกระจายเสียงสายอากาศระบบเอเอ็มพร้อมอุปกรณ์ส่วนควบซึ่งดำเนินการแล้วเสร็จกว่าร้อยละ 91 และจะเริ่มทดสอบระบบวันที่ 23 – 28 กุมภาพพันธ์ 2565 และจะออกอากาศเต็มรูปแบบวันที่ 8 มีนาคม 2565 นี้ซึ่งจะมีงาน Kick off เปิดสถานีวิทยุกระจายเสียงเพื่อการเกษตรในช่วงปลายเดือนมีนาคม 2565 นี้โดยที่ประชุมได้พิจารณาผังรายการแนวทางการจัดหารายได้ของสถานีและการประชาสัมพันธ์สถานีวิทยุฯให้เป็นที่รู้จักเพิ่มมากขึ้น
ทั้งนี้สถานีวิทยุกระจายเสียงเพื่อการเกษตรเป็นหนึ่งกิจการของกระทรวงเกษตรและสหกรณ์ที่มอบหมายให้กรมส่งเสริมการเกษตรเป็นผู้ดำเนินการโดยดำเนินการออกอากาศเผยแพร่ข่าวสารความรู้และกิจกรรมที่สำคัญในด้านการเกษตรของหน่วยงานในสังกัดกระทรวงเกษตรและสหกรณ์เผยแพร่ออกอากาศในระบบเอเอ็ม 1386 KHz ครอบคลุมพื้นที่กว่า 24 จังหวัดและมีเครือข่ายการออกอากาศกว่า 50 จังหวัดทั่วประเทศซึ่งเมื่อสถานีวิทยุกระจายเสียงเพื่อการเกษตรสามารถกลับมาออกอากาศใหม่ได้อีกครั้งจะเป็นช่องทางเผยแพร่ข่าวสารของกระทรวงเกษตรและสหกรณ์ในกลุ่มเป้าหมายที่ไม่สามารถเข้าถึงเครือข่ายอินเตอร์เน็ตได้ในวงกว้างต่อไป
วันจันทร์ที่ 29 พฤศจิกายน 2564
รมว.อว. ชี้ไทยมีฐานทางวัฒนธรรมสูงเป็นอันดับ 6-7 ของโลก
รมว.อว. ชี้ไทยมีฐานทางวัฒนธรรมสูงเป็นอันดับ 6-7 ของโลก
รมว.อว. ชี้ไทยมีฐานทางวัฒนธรรมสูงเป็นอันดับ6-7 ของโลกเตรียมนำมาแก้ปัญหาเศรษฐกิจฐานรากแก้จน
เผยขณะนี้มีเป้าคนจนที่ชัดเจน สามารถระบุได้ว่าครัวเรือน ที่ยากจนเป็นใคร อยู่ที่ไหน มีจำนวนเท่าไหร่
เป็นครั้งแรกเพื่อขยับคนยากจนขึ้นเป็นคนชั้นกลาง ไทยพ้นจากประเทศด้อยพัฒนา
เมื่อวันที่ 27 พฤศจิกายน 2564 : ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัย และนวัตกรรม พร้อมด้วย รศ.ดร.พาสิทธิ์ หล่อธีรพงศ์ รองปลัด อว. นำคณะผู้บริหาร อว. ตรวจเยี่ยมการดำเนินงาน “อว. แก้จน : วิจัยและนวัตกรรมเพื่อพัฒนาเศรษฐกิจฐานราก” ณ มหาวิทยาลัยราชภัฏลําปาง จังหวัดลำปาง โดยมี นายสิธิชัย จินดาหลวง ผู้ว่าราชการจังหวัดลําปาง ให้การต้อนรับ
ทั้งนี้ศ.(พิเศษ) ดร.เอนก และคณะได้เข้าร่วมการประชุม “การจัดการมรดกทางภูมิวัฒนธรรมชุมชน เมืองลำปาง” จากนั้นแถลงผลงาน “อว. แก้จน : วิจัยและนวัตกรรมเพื่อแก้ไขปัญหาความยากจนและการ จัดการทุนทางวัฒนธรรมเพื่อพัฒนาเศรษฐกิจฐานราก” รมว.อว. ได้กล่าวในที่ประชุมว่าการแก้ไขปัญหาความยากจนเป็นเรื่องสำคัญ ประเทศไทยมีความเลื่อมล้ำมากขึ้น ยังมีคนจนอยู่ ซึ่งเป็นปัญหาที่รัฐบาลมีความตระหนักและถือเป็นงานที่สำคัญ โดย อว.ได้สำรวจตัวเลขคนจนที่แท้จริง และสามารถระบุได้อย่างชัดเจนว่า ครัวเรือนที่ยากจนเป็นใคร อยู่ที่ไหน มีจำนวนเท่าไหร่ ซึ่งถือเป็นครั้งแรก ที่เรามีเป้าคนจนที่ชัดเจนมาก นอกจากนี้ยังมีความร่วมมือกับหลายกระทรวง ในการส่งต่อข้อมูลของ คนที่มีปัญหาความยากจนทั้งหมด 100% ไปสู่หน่วยงานอื่นๆในการช่วยเพิ่มเติมทักษะ หาอาชีพที่ดีขึ้น มีรายได้สูงขึ้น หรือการนำเทคนิค เทคโนโลยีต่างๆมาอบรม ฝึกฝนเพื่อทำให้มีรายได้สูงขึ้น เรามีระบบที่จะส่ง ต่อคนยากจนไปยังกระทรวงต่างๆ เพื่อร่วมกันแก้ไขปัญหานี้ เพราะฉะนั้นจากคำพูดที่ว่า เราจะไม่ทิ้งใครไว้ข้างหลัง เป็นคำพูดที่ไม่เกินจริง เราจะพาคนจนไปให้พ้นจากความยากจนทำให้เขากลาย เป็นคนชั้นกลางขึ้นมาให้ได้
รมว.อว.กล่าวต่อว่าการพัฒนาประเทศโดยให้ความสำคัญกับพื้นที่ถือเป็นกุญแจสำคัญ เราใช้ฐาน ทางวัฒนธรรมมาแก้ปัญหาเศรษฐกิจฐานราก ที่ไม่ใช่เป็นเพียงเศรษฐกิจเกษตรเท่านั้น แต่ต้องเป็นเศรษฐกิจ เกษตรแบบที่มีเทคโนโลยีที่สูงขึ้น และต้องมีเศรษฐกิจที่ใช้ฐานวัฒนธรรมด้วย เพราะไทยเป็นประเทศที่มีฐานทาง วัฒนธรรมสูงมาก เป็นอันดับ 6-7 ของโลก ต้องนำสิ่งที่มีอยู่คือฐานทางวัฒนธรรม ฐานทางอารยธรรม ซึ่งอยู่ในต่าง จังหวัด ชุมชน อำเภอ ตำบล หมู่บ้าน หากสามารถทำเกษตรให้มีมูลค่าเพิ่มสูงขึ้น ร่วมกับทำให้เกษตรกรมีความ สนใจ มีทักษะ สามารถฟื้นฟูฐานทางวัฒนธรรม ศิลปะ สุนทรียศาสตร์ ขึ้นมาได้ด้วยนั้น ตนคิดว่าจะสามารถแก้ไข ปัญหาความยากจนได้อย่างแน่นอน
“อว.จะเข้ามาเพิ่มเติมเรื่องความคิด วิธีทำงาน งานวิจัยและนวัตกรรมเข้าไป นำพาคนยากจนขึ้นมา เป็นคนชั้นกลาง และหากคนส่วนใหญ่ของประเทศเป็นคนชั้นกลางได้ ประเทศไทยก็จะพ้นจากการเป็นประเทศ ด้อยพัฒนา พ้นจากการเป็นประเทศกำลังพัฒนา ซึ่งเราตั้งเป้าไว้ว่าอีก 16 ปีข้างหน้า งานที่เราทำอยู่ตอนนี้จะประ สบความสำเร็จ ทำให้ประเทศไทยอันเป็นที่รักยิ่งของพวกเราทุกคนเป็นประเทศที่พัฒนาแล้ว”ดร.เอนก กล่าวในตอนท้าย
วันพุธที่ 11 สิงหาคม 2564
​นฤมล มอบถุงปันสุข สร้างขวัญกำลังใจพนักงานจ้างเหมาบริการ
รมช.แรงงาน มอบ “ถุงปันสุข กรมพัฒนาฝีมือแรงงาน เนื่องในวันแม่แห่งชาติ 12 สิงหาคม 2564” บรรเทาความเดือดร้อนช่วงโควิด-19 แก่พนักงานจ้างเหมาบริการ กพร. รวม 47 คน
วันที่ 11 สิงหาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เป็นประธานมอบถุงปันสุข กรมพัฒนาฝีมือแรงงาน เนื่องในวันแม่แห่งชาติ 12 สิงหาคม 2564 ให้แก่พนักงานจ้างเหมาบริการ ประกอบด้วย พนักงานรักษาความปลอดภัย พนักงานทำความสะอาด คนขับรถ และคนสวนที่ปฏิบัติหน้าที่ ณ กรมพัฒนาฝีมือแรงงาน (กพร.) กระทรวงแรงงาน รวม 47 คน เพื่อบรรเทาความเดือดร้อนให้แก่พนักงานในช่วงการแพร่ระบาดของโรคติดเชื้อไวรัสโคโรนา 2019 (โควิด-19) สำหรับถุงปันสุขได้บรรจุเครื่องอุปโภคบริโภคที่จำเป็นต่อการดำรงชีวิตประจำวัน ประกอบด้วย ข้าวสาร ปลากระป๋อง บะหมี่กึ่งสำเร็จรูป ไข่ไก่ รวมไปถึงอุปกรณ์จำเป็นเพื่อการป้องกันตนเองจากการแพร่ระบาดของโควิด-19 ประกอบด้วย หน้ากากอนามัย และสเปรย์แอลกอฮอล์ เพื่อเป็นประโยชน์ในช่วงที่สถานการณ์ยังต้องเฝ้าระวัง
ศาสตราจารย์ นฤมล กล่าวว่า จากสถานการณ์การแพร่ระบาดของโควิด-19 ในปัจจุบัน จะเห็นว่าทุกคนต่างได้รับผลกระทบในรูปแบบที่แตกต่างกันออกไป ซึ่ง กพร. ได้รวบรวมเงินจากกลุ่มของข้าราชการและเจ้าหน้าที่ของกรมพัฒนาฝีมือแรงงาน นำไปซื้อของอุปโภคบริโภค ปันน้ำใจแก่พนักงานจ้างเหมาบริการที่ปฏิบัติหน้าที่ประจำ กพร. เพื่อร่วมบรรเทาค่าใช้จ่ายในการดำรงชีวิต พร้อมจัดหาวัสดุอุปกรณ์ป้องกันโควิด-19 ในเบื้องต้น ซึ่งต้องขอบคุณผู้มีส่วนเกี่ยวข้องทุกฝ่ายที่ได้ยื่นมือเข้ามาช่วยเหลือซึ่งกันและกันในยามที่เกิดความเดือดร้อน ทำให้เห็นว่าคนไทยมีน้ำใจไม่ทอดทิ้งกัน พร้อมให้ความช่วยเหลือกันอยู่เสมอ
“แม้ว่าในขณะนี้ยังไม่มีใครรู้ได้ว่าสถานการณ์การแพร่ระบาดของโควิด-19 จะจบลงเมื่อไหร่ แต่สิ่งที่สัมผัสได้คือน้ำใจจากผู้ให้ที่ได้ส่งต่อเพื่อคลายทุกข์แก่ผู้รับ และขอเป็นกำลังใจให้ข้าราชการ เจ้าหน้าที่ รวมถึงบุคลากรทุกคนในการปฏิบัติหน้าที่อย่างเต็มกำลังความสามารถ แล้วเราจะผ่านวิกฤติในครั้งนี้ไปด้วยกัน” รมช.แรงงาน กล่าวทิ้งท้าย
วันอังคารที่ 16 พฤศจิกายน 2564
รองปลัด สธ.เปิดอบรมผู้ตรวจประเมินฯ เน้นให้ความรู้ป้องกันทุจริตมากกว่าลงโทษ
รองปลัดกระทรวงสาธารณสุข เปิดโครงการอบรมผู้ตรวจประเมินแบบวัดการเปิดเผยข้อมูลสาธารณะระดับเขตสุขภาพ และระดับจังหวัด ประจำปีงบประมาณ 2565 เน้นให้ความรู้เพื่อป้องกันการทุจริตจากเหตุไม่รู้กฎระเบียบมากกว่าการลงโทษ
รองปลัดกระทรวงสาธารณสุข เปิดโครงการอบรมผู้ตรวจประเมินแบบวัดการเปิดเผยข้อมูลสาธารณะระดับเขตสุขภาพ และระดับจังหวัด ประจำปีงบประมาณ 2565 เน้นให้ความรู้เพื่อป้องกันการทุจริตจากเหตุไม่รู้กฎระเบียบมากกว่าการลงโทษ พร้อมย้ำบุคลากรสาธารณสุขปฏิบัติราชการด้วยความซื่อสัตย์สุจริตตามนโยบายมุ่งเน้นของกระทรวง
วันนี้ (16 พฤศจิกายน 2564) ที่กระทรวงสาธารณสุข จ.นนทบุรี นพ.ธงชัย กีรติหัตถยากร รองปลัดกระทรวงสาธารณสุข เป็นประธานเปิดโครงการอบรมผู้ตรวจประเมินแบบวัดการเปิดเผยข้อมูลสาธารณะ (MOPH Open Data Integrity and Transparency Assessment : MOIT) ระดับเขตสุขภาพและระดับจังหวัด ประจำปีงบประมาณ 2565 ผ่านระบบออนไลน์ โดยมี นพ.รุ่งเรือง กิจผาติ ที่ปรึกษาระดับกระทรวง (นายแพทย์ทรงคุณวุฒิ) และผู้ตรวจประเมินแบบวัดการเปิดเผยข้อมูลสาธารณะระดับเขตสุขภาและระดับจังหวัด 775 คนเข้าร่วม
นพ.ธงชัยกล่าวว่า นโยบายมุ่งเน้นของกระทรวงสาธารณสุขในปีงบประมาณ 2565 มีเรื่องของการบริหารด้วยหลักธรรมาภิบาล สุจริต ยึดประโยชน์ของประชาชน โปร่งใส ตรวจสอบได้ ซึ่งถือเป็นเรื่องสำคัญอย่างมาก ในการปฏิบัติหน้าที่ราชการ ได้เน้นย้ำและมอบนโยบายให้บุคลากรกระทรวงสาธารณสุขป้องกันไม่ให้เกิดการทุจริต โดย 1.ตัวบุคลากร ต้องตระหนักว่าการเป็นข้าราชการนั้น ทางราชการดูแลและให้สวัสดิการต่างๆ เช่น
ค่ารักษาพยาบาล เงินบำนาญ จนกระทั่งเสียชีวิต นับเป็นเงินหลายล้านบาท แต่หากกระทำการทุจริตแม้เพียงเล็กน้อย จะทำให้ถูกลงโทษและถูกตัดสวัสดิการดังกล่าว เป็นการได้ไม่คุ้มเสีย และ 2.มีระบบการตรวจสอบหรือตรวจประเมิน ซึ่งเน้นการป้องกันมิให้เกิดการทุจริตในหน่วยงาน มากกว่าการมุ่งหาผู้กระทำการทุจริตมาลงโทษ เนื่องจากการกระทำผิดในหลายกรณี มีสาเหตุจากการไม่รู้ระเบียบหรือกฎหมายที่เกี่ยวข้อง เป็นการกระทำไปโดยไม่มีเจตนาที่จะทุจริต
“การป้องกันการทุจริตจากความไม่รู้กฎระเบียบ ต้องเน้นสร้างความรู้ ความเข้าใจเพื่อไม่ให้เกิดการกระทำผิด ดังนั้น ขอให้ผู้เข้ารับการอบรมผู้ตรวจประเมินแบบวัดการเปิดเผยข้อมูลสาธารณะ นำความรู้ที่ได้รับในวันนี้ไปใช้ในหน่วยงานเพื่อป้องกันไม่ให้เกิดการทุจริตจากการไม่รู้กฎระเบียบต่างๆ” นพ.ธงชัยกล่าว
ด้าน นพ.รุ่งเรือง กล่าวว่า การเสริมสร้างคุณธรรมจริยธรรมและการป้องกันการทุจริตเป็นสิ่งสำคัญ แม้เป็นเรื่องนามธรรมแต่ต้องนำมาสู่การปฏิบัติให้เกิดเป็นรูปธรรมให้ได้ ซึ่งหากในระหว่างปฏิบัติราชการทุกคนประพฤติปฏิบัติหน้าที่อย่างถูกต้องเหมาะสม โดยยึดหลักคุณธรรม จริยธรรม จะเป็นการปลูกฝังค่านิยมที่ดีนี้ไปสู่บุคลากรรุ่นหลัง และสืบทอดต่อเนื่องกันไป ส่งผลให้ตัวบุคลากรและกระทรวงสาธารณสุขเป็นที่เชื่อถือศรัทธาของประชาชนตลอดไป
****************************** 16 พฤศจิกายน 2564
วันพฤหัสบดีที่ 23 กันยายน 2564
เคาะแล้ว! ขยายเวลาลดส่งเงินสมทบเพิ่ม 3 เดือน ช่วยเหลือนายจ้าง - ลูกจ้างฝ่าวิกฤตโควิด
....
ที่ประชุม ครม. (21 ก.ย.) เห็นชอบขยายเวลาปรับลดจ่ายเงินสมทบกองทุนประกันสังคม เพิ่มอีก 3 เดือน ตั้งแต่งวดค่าจ้างเดือน ก.ย. – พ.ย. 64 เพื่อบรรเทาภาระของนายจ้าง – ลูกจ้างผู้ประกันตนในสถานการณ์ปัจจุบัน
.
โดยลดอัตราเงินสมทบนายจ้างและผู้ประกันตน ม.33 จากเดิมฝ่ายละร้อยละ 5 เหลือร้อยละ 2.5 ของค่าจ้าง ส่งผลให้ลูกจ้างที่เป็นผู้ประกันตน ม.33 ที่ได้รับเงินเดือนตั้งแต่ 15,000 บาทขึ้นไป และต้องจ่ายเงินสมทบในอัตราเดือนละ 750 บาท จ่ายลดลงเหลือ 375 บาท/เดือน
.
ส่วนผู้ประกันตน ม.39 ให้ปรับลดอัตราจ่ายเงินสมบทจากเดิมในอัตราเดือนละ 432 บาท ลดลงเหลือ 235 บาท/เดือน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 29 กันยายน 2564
กยศ. เพิ่มวงเงินให้กู้เป็น 40,000 ล้าน รองรับผู้กู้ 700,000 ราย
กองทุนเงินให้กู้ยืมเพื่อการศึกษา (กยศ.) ขยายกรอบการให้กู้ยืมปีการศึกษา 2564 โดยเพิ่มวงเงินให้กู้ยืมเป็น 40,000 ล้านบาท เพื่อรองรับนักเรียน นักศึกษา จำนวน 700,000 ราย พร้อมขยายเวลายื่นขอกู้ยืมเงินภาคเรียนที่ 1/2564 ถึงวันที่ 31 ตุลาคม 2564
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) ได้เปิดเผยว่า “จากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในช่วงที่ผ่านมาทำให้มีผู้ประสงค์จะขอกู้ยืมเพื่อการศึกษามากขึ้น คณะกรรมการกองทุนฯ ได้มีมติเห็นชอบในการขยายกรอบวงเงินการให้กู้ยืมแก่นักเรียน นักศึกษาผู้ประสงค์ขอกู้ยืมในปีการศึกษา 2564 จากเดิมที่กองทุนได้กำหนดกรอบการให้กู้ยืมไว้ จำนวน 38,587 ล้านบาท สำหรับผู้กู้ยืม จำนวน 623,891 ราย โดยได้เพิ่มกรอบวงเงินเป็น 40,000 ล้านบาท สำหรับผู้กู้ยืม จำนวน 700,000 ราย เพื่อช่วยบรรเทาผลกระทบต่างๆ ให้กับนักเรียน นักศึกษา ผู้ปกครองที่ได้รับความเดือดร้อนจากสถานการณ์ดังกล่าว จึงขอให้ผู้ปกครองไม่ต้องเป็นกังวลในเรื่องค่าใช้จ่ายในการศึกษาของบุตรหลาน ทั้งนี้ กองทุนขอยืนยันว่ากองทุนมีเงินให้กู้ยืมเพียงพอสำหรับนักเรียน นักศึกษาได้มีโอกาสได้เรียนต่ออย่างแน่นอน ซึ่งในปีนี้กองทุนได้รับชำระหนี้ประมาณ 32,000 ล้านบาท โดยจะนำเงินที่ได้รับจากการรับชำระหนี้มาหมุนเวียนให้กับผู้กู้ยืมโดยไม่ต้องใช้งบประมาณแผ่นดินแต่อย่างใด
โดยขณะนี้ กองทุนได้ขยายเวลายื่นขอกู้ยืมเงินภาคเรียนที่ 1 ปีการศึกษา 2564 ไปจนถึงวันที่ 31 ตุลาคม 2564 นักเรียน นักศึกษาสามารถยื่นกู้ยืมผ่านโทรศัพท์มือถือด้วยแอปพลิเคชัน กยศ. Connect หรือทาง www.studentloan.or.th โดยไม่ต้องมีผู้ค้ำประกันในการทำสัญญากู้ยืมเงินใหม่ ซึ่งกองทุนได้เปิดระบบ DSL ให้ผู้กู้ยืมและสถานศึกษาได้เริ่มดำเนินการกู้ยืมในปีการศึกษา 2564 ตั้งแต่วันที่ 1 เมษายน 2564 เป็นต้นมา ขณะนี้มีผู้ประสงค์ขอกู้ยืม จำนวน 616,834 ราย ซึ่งกองทุนได้อนุมัติการกู้ยืมเงินไปแล้ว 584,077 ราย ซึ่งเป็นปีแรกที่กองทุนได้เปิดให้มีการกู้ยืมเงินเพื่อการศึกษาครบทั้ง 4 ลักษณะ ได้แก่ 1) นักเรียนหรือนักศึกษาที่ขาดแคลนทุนทรัพย์ 2) นักเรียนหรือนักศึกษาที่ศึกษาในสาขาวิชาที่เป็นความต้องการหลัก ซึ่งมีความชัดเจนของการผลิตกำลังคนและมีความจำเป็นต่อการพัฒนาประเทศ 3) นักเรียนหรือนักศึกษาที่ศึกษาในสาขาวิชาขาดแคลน หรือที่กองทุนมุ่งส่งเสริมเป็นพิเศษ และ 4) นักเรียนหรือนักศึกษาที่เรียนดีเพื่อสร้างความเป็นเลิศในระดับปริญญาโท หากมีข้อสงสัยสามารถสอบถามได้ที่โทร 0 2016 4888 หรือไลน์บัญชีทางการ กยศ.” ผู้จัดการกองทุนฯ กล่าวในที่สุด
วันจันทร์ที่ 1 พฤศจิกายน 2564
โฆษกรัฐบาล ชวนประชาชนเช็ค “เป๋าตัง” เงินเข้าแล้ววันนี้ 1,500 “นายก”ปลื้ม ประชาชนตอบรับเก็บตกคนละครึ่งหลังเพิ่งเปิดลงทะเบียนเพิ่ม 1.1 แสนสิทธิ
โฆษกรัฐบาล ชวนประชาชนเช็ค “เป๋าตัง” เงินเข้าแล้ววันนี้ 1,500 “นายก” ปลื้ม ประชาชนตอบรับเก็บตกคนละครึ่งหลังเพิ่งเปิดลงทะเบียนเพิ่ม 1.1 แสนสิทธิ เพียงไม่กี่ชั่วโมง เต็ม 28 ล้านสิทธิแล้ว คลังเตรียมพิจารณาเฟส4 ต้นปี 65 หวังกระตุ้นเศรษฐกิจ
นายธนกร วังบุญคงชนะ โฆษกประจำสำนักนายกรัฐมนตรี เผยว่า หลังจากที่วันนี้ (1 พ.ย.64) กระทรวงการคลัง ได้เปิดให้ประชาชนให้ลงทะเบียนโครงการคนละครึ่ง เฟส 3 ผ่านเว็บไซต์ www.คนละครึ่ง.com หรือผ่าน g-Wallet บนแอปพลิเคชัน “เป๋าตัง” ตั้งแต่เวลา 06.00 น. เพื่อเก็บตกผู้ที่ลงทะเบียนไม่สำเร็จที่ผ่านมาจาก 28 ล้านสิทธิ มีจำนวน ทั้งสิ้น 119,974 สิทธิ นั้น ทราบว่าเพียงไม่กี่ชั่วโมงที่เปิดให้สามารถลงทะเบียนได้ตอนนี้สิทธิเต็มครบจำนวนแล้ว โดยผู้ที่ลงทะเบียนในรอบนี้ จะได้รับโอนเงินผ่านแอปพลิเคชั่นเป๋าตัง ทั้งสิ้น 4,500 บาทต่อคน ส่วนผู้ที่เข้าร่วมโครงการคนละครึ่ง ระยะที่ 3 อยู่แล้ว จะได้รับวงเงินเพิ่มอีก 1,500 บาทต่อคน โดยอัตโนมัติ ในวันนี้ (1 พ.ย.) เช่นเดียวกัน และสามารถใช้จ่ายในโครงการได้จนถึงวันที่ 31 ธันวาคม 2564 ซึ่งขณะนี้มีบริการฟู้ดเดลิเวอรี่แพลตฟอร์มที่เข้าร่วมโครงการคนละครึ่ง เฟส 3 และโครงการยิ่งใช้ยิ่งได้ทั้งหมด 3 ราย ได้แก่ GRAB LINEMAN และ TRUE FOOD โดยมีผู้ประกอบการร้านอาหารและเครื่องดื่มให้บริการผ่านฟู้ดเดลิเวอรี่แพลตฟอร์มแล้ว กว่า 65,000 ราย
“โครงการคนละครึ่ง ถือว่าเป็นโครงการที่ครองใจประชาชนมากที่สุด เพราะช่วยลดภาระค่าใช้จ่ายในแต่ละวันได้ ช่วยประคับประคองการบริโภค ทำให้ประชาชนมีการวางแผนการใช้จ่ายดีขึ้น ได้รับการตอบรับที่ดี พิสูจน์ได้ว่า ประชาชนมีการนำเงินออกมาใช้จ่าย ช่วยกระตุ้นเศรษฐกิจของประเทศ ประชาชน ร้านค้า ได้ประโยชน์ร่วมกันหมด แสดงถึงความสำเร็จของมาตรการที่ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมพยายามดำเนินการเพื่อช่วยลดภาระค่าใช้จ่ายของประชาชน ซึ่งขณะนี้ กระทรวงการคลังอยู่ระหว่างการพิจารณามาตรการกระตุ้นเศรษฐกิจและความเหมาะสมของโครงการคนละครึ่งเฟส 4 ในช่วงต้นปี 2565 ต้องดูสถานการณ์อีกที โดย พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีนโยบายแผนมาตรการกระตุ้นเศรษฐกิจ การท่องเที่ยว คู่ขนานไปกับมาตรการป้องกันการแพร่ระบาดของโควิด-19 เน้นความปลอดภัยของประชาชนเป็นที่ตั้งอย่างแน่นอน” นายธนกรฯ กล่าว
-------------------------------
วันพุธที่ 2 มีนาคม 2565
​โฆษกรัฐบาล เผย นายกฯ กำชับหน่วยงานที่เกี่ยวข้องบูรณาการทำงานร่วมกันทุกมิติ รองรับการสอบ GAT/PAT และการสอบวิชาสามัญด้วยระบบทีแคส  เน้นความปลอดภัยตามคำแนะนำด้านสาธารณสุขขั้นสูงสุด
​โฆษกรัฐบาล เผย นายกฯ กำชับหน่วยงานที่เกี่ยวข้องบูรณาการทำงานร่วมกันทุกมิติ รองรับการสอบ GAT/PAT และการสอบวิชาสามัญด้วยระบบทีแคส  เน้นความปลอดภัยตามคำแนะนำด้านสาธารณสุขขั้นสูงสุด   ย้ำนักเรียนต้องไม่ขาดกระบวนการเรียนรู้หรีอเสียโอกาสด้านการศึกษา
วันนี้ (2 มี.ค. 65) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กำชับให้หน่วยงานที่เกี่ยวข้องบูรณาการทำงานร่วมกันทุกมิติ เตรียมความพร้อมมาตรการรองรับการสอบ GAT/PAT และการสอบวิชาสามัญด้วยระบบทีแคส เน้นดูแลความปลอดภัยและให้คำแนะนำด้านสาธารณสุขขั้นสูงสุดเพื่อให้นักเรียนไม่ขาดกระบวนการเรียนรู้และเสียโอกาสด้านการศึกษา
ทั้งนี้ นายกรัฐมนตรียังรับทราบความกังวลกรณีนักเรียนหรือนักศึกษาที่ตรวจพบเชื้อไวรัสโคโรนา 2019 หรือโควิด-19 อาจหมดสิทธิสอบความถนัดทั่วไป หรือ GAT และความถนัดทางวิชาการ/วิชาชีพ หรือ PAT และการสอบวิชาสามัญ เพื่อนำคะแนนไปใช้ในการเข้าศึกษาต่อในระดับอุดมศึกษา ปีการศึกษา 2565 นั้น ได้มอบหมายให้หน่วยงานที่เกี่ยวข้อง หารือกำหนดแนวทางในการอำนวยความสะดวกให้นักเรียนที่ติดโควิด มีอาการเล็กน้อย หรือไม่มีอาการ และอยู่ระหว่างการรักษา รวมถึงกลุ่มเสี่ยงสูงให้ได้เข้าสอบ ตามมาตรการที่ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (ศบค.) กำหนด เพื่อให้นักเรียนได้เข้าสอบ ไม่เสียสิทธิ โดยกรณีที่สามารถมาสอบได้และได้รับการยินยอมจากแพทย์มีมาตรการดูแลความปลอดภัยพร้อมให้คำแนะนำด้านสาธารณสุขที่ชัดเจน ถูกต้อง ยกระดับมาตรการส่วนบุคคลขั้นสูงสุดเพื่อลดการติดเชื้อ จัดให้มีพื้นที่แยกสำหรับจัดการสอบเป็นสัดส่วน แยกกลุ่มผู้สัมผัสเสี่ยงสูง กลุ่มผู้ติดเชื้อ เน้นการระบายอากาศที่ดี จัดที่นั่งสอบห่างกันไม่น้อยกว่า 2 เมตร รวมทั้งกำหนดให้ผู้เข้าสอบต้องสวมหน้ากากอนามัยตลอดระยะเวลาที่เข้าสอบและลดการสัมผัสสิ่งต่าง ๆ เป็นต้น
" นายกรัฐมนตรี ยังขอความร่วมมือให้ทุกฝ่ายปฏิบัติตามมาตรการที่กำหนดไว้อย่างเคร่งครัด พร้อมทั้งมีแผนเผชิญเหตุรองรับ ซึ่งมาตรการต่าง ๆ เหล่านี้ เป็นไปเพื่อให้นักเรียนได้ใช้สิทธิ์ในการสอบเพื่อการศึกษาต่ออย่างไม่มีอุปสรรค โดยคำนึงถึงความปลอดภัยของนักเรียนเป็นสำคัญ" นายธนกร กล่าว
-------------------
วันอังคารที่ 29 มิถุนายน 2564
กระทรวงยุติธรรม ประชุมคณะอนุกรรมการกองทุนยุติธรรม ครั้งที่ ๙/๒๕๖๔
กระทรวงยุติธรรม ประชุมคณะอนุกรรมการกองทุนยุติธรรม ครั้งที่ ๙/๒๕๖๔ ผ่านระบบการประชุมทางไกล (Video Conference)
ในวันอังคารที่ ๒๙ มิถุนายน ๒๕๖๔ เวลา ๑๐.๐๐ น. นายวัลลภ นาคบัว รองปลัดกระทรวงยุติธรรม เป็นประธานการประชุมคณะอนุกรรมการบริหารกองทุนยุติธรรม ครั้งที่ ๙/๒๕๖๔ โดยมี นางสาวณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรม นายมนินธ์ สุทธิวัฒนานิติ ผู้อำนวยการสำนักงานกองทุนยุติธรรม และคณะอนุกรรมการฯ และเจ้าหน้าที่ที่เกี่ยวข้อง เข้าร่วมประชุมผ่านระบบการประชุมทางไกล (Video Conference) และห้องประชุม ๑๐ - ๐๑ ชั้น ๑๐ อาคารกระทรวงยุติธรรม ถนนแจ้งวัฒนะ กรุงเทพมหานคร
ในการนี้ ที่ประชุมได้รับทราบรายงานผลการดำเนินงานตามบันทึกข้อตกลงการประเมินของกองทุนยุติธรรม ประจำปีบัญชี ๒๕๖๔ การรายงานความคืบหน้าทางคดี การรายงานมติการประชุมคณะกรรมการกองทุนยุติธรรม ครั้งที่ ๔/๒๕๖๔ และการรายงานผลดำเนินงานตามมติที่ประชุมคณะกรรมการกองทุนยุติธรรม
ทั้งนี้ คณะอนุกรรมการฯ ได้หารือเรื่องที่จะเสนอพิจารณาในการประชุมคณะกรรมการกองทุนยุติธรรม ครั้งที่ ๕/๒๕๖๔ ประกอบด้วย แผนการใช้จ่ายงบประมาณ ประจำปีงบประมาณ พ.ศ.๒๕๖๕ การแก้ไขสัญญาจ้างทนายความในชั้นบังคับคดี (ร่าง) คำสั่งคณะกรรมการกองทุนยุติธรรม เรื่อง แต่งตั้งคณะอนุกรรมการบริหารความเสี่ยงกองทุนยุติธรรม ตลอดจนการเตรียมความพร้อมเมื่อประมวลกฎหมายยาเสพติดมีผลบังคับใช้ : การให้ความช่วยเหลือกลุ่มผู้ต้องขังที่มีสิทธิได้รับการกำหนดโทษใหม่
นอกจากนี้ ได้พิจารณาแผนการใช้จ่ายงบประมาณ ประจำปีงบประมาณ พ.ศ.๒๕๖๕ โดยทบทวนตามมติที่ประชุมคณะกรรมการกองทุนยุติธรรม
วันพฤหัสบดีที่ 26 สิงหาคม 2564
​Govt Spokesperson: Opposition should not escalate censure motion outside of Parliament
​Govt Spokesperson: Opposition should not escalate censure motion outside of Parliament
August 26, 2021, Government Spokesperson Thanakorn Wangboonkongchana stated about the press conference of leader of Pheu Thai Party Sompong Amornvivat to call on the public to cast the no-confidence vote against the Government of Prime Minister and Defense Minister Gen. Prayut Chan-o-cha. According to the Government Spokesperson, the Opposition may need to think it over whether such act is appropriate, as the censure debate is a parliamentary mechanism through which the Opposition may legitimately scrutinize the Government’s national administration. If the Opposition is confident with the information at hand, they may present the information and proceed according to the parliamentary procedure, and not escalate the matter outside of the Parliament. The Government Spokesperson also emphasized that the debate should be carried out in a rational manner with no slandering nor defamation. The Government would also like to take the opportunity to clarify to the public about various policy implementations.
With regard to the Opposition’s allegation claiming that the Government and the Prime Minister can only remain in the position with the votes of the Coalition plus those of the Senators, the Government Spokesperson stated that such allegation may be deemed disrespectful to the senators and fellow MPs, as they have their own judgment, and no one can force or order them to do anything. Both Coalition and Opposition MPs are people’s representatives with similar dignity and rights. What is, in fact, sustaining the Government’s position is the people’s faith and confidence over the Prime Minister. As the Government has been putting utmost effort to address the COVID-19 crisis, it hopes to be fully cooperated by the public, for the country and everyone to leap through the crisis.
วันเสาร์ที่ 23 ตุลาคม 2564
รัฐบาลมุ่งกระจายอำนาจให้ท้องถิ่น ออกหลักเกณฑ์โอนภารกิจอนามัย - รพ.สต. ส่งเสริมประชาชนมีส่วนร่วม พัฒนาคุณภาพบริการสุขภาพขั้นปฐมภูมิ ให้สอดคล้องกับบริบทของแต่ละพื้นที่
รัฐบาลมุ่งกระจายอำนาจให้ท้องถิ่น ออกหลักเกณฑ์โอนภารกิจอนามัย - รพ.สต. ส่งเสริมประชาชนมีส่วนร่วมพัฒนาคุณภาพบริการสุขภาพขั้นปฐมภูมิ ให้สอดคล้องกับบริบทของแต่ละพื้นที่
วันที่ 23 ต.ค. 64 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า เมื่อวันที่ 19 ต.ค. 64 ที่ผ่านมา เว็บไซต์ราชกิจจานุเบกษา ได้เผยแพร่ประกาศคณะกรรมการการกระจายอำนาจให้แก่องค์กรปกครองส่วนท้องถิ่น เรื่องหลักเกณฑ์และขั้นตอนการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบล (รพ.สต.) ให้แก่องค์การบริหารส่วนจังหวัด ซึ่งสอดคล้องกับแนวนโยบายของรัฐบาลที่มุ่งมั่นให้เกิดการกระจายอำนาจของหน่วยต่าง ๆ สู่ท้องถิ่น เพื่อเพิ่มการมีส่วนร่วมของประชาชน และให้สถานีอนามัยเฉลิมพระเกียรติฯ และ รพ.สต. สามารถตอบสนองความต้องการทางด้านสุขภาพของประชาชนในท้องถิ่นได้อย่างแท้จริง
ทั้งนี้ หลักเกณฑ์ดังกล่าวได้กำหนดแนวทางการถ่ายโอนภารกิจด้านสาธารณสุขให้แก่องค์กรปกครองส่วนท้องถิ่นให้มีความชัดเจนยิ่งขึ้น ซึ่งจะช่วยแก้ไขปัญหาการกระจายอำนาจและถ่ายโอนภารกิจที่ล่าช้าอันเนื่องมาจากความไม่ชัดเจนของหลักเกณฑ์ ซึ่งข้อมูลของกระทรวงสาธารณสุขระบุว่าตั้งแต่ปี 2551-63 สำนักงานปลัดกระทรวงสาธารณสุขได้ดำเนินการถ่ายโอนภารกิจสถานีอนามัยเฉลิมพระเกียรติฯ และ รพ.สต. รวมแล้วเพียง 65 แห่ง จากจำนวนทั้งสิ้น 9,787 แห่งทั่วประเทศ
น.ส.ไตรศุลี กล่าวว่า สาระสำคัญของหลักเกณฑ์และขั้นตอนการถ่ายโอนภารกิจสถานีอนามัยเฉลิมพระเกียรติฯ และ รพ.สต. ได้กำหนดแนวปฏิบัติ ตั้งแต่การดำเนินการก่อนการถ่ายโอน การเตรียมความพร้อมด้านการบริหารภารกิจ งบประมาณบุคลากร กลไกและกระบวนการถ่ายโอนภารกิจ โดยมีคณะอนุกรรมการบริหารภารกิจถ่ายโอนด้านสาธารณสุขให้แก่องค์กรปกครองส่วนท้องถิ่น และคณะกรรมการสุขภาพระดับพื้นที่ (กสพ.) กำกับดูแล มีการกำหนดตัวชี้วัดหลักเกณฑ์และขั้นตอนการประเมินความพร้อมที่ชัดเจน
“รัฐบาลให้ความสำคัญกับการเร่งรัดการกระจายอำนาจสู่ท้องถิ่น เพื่อส่งเสริมการมีส่วนร่วมของประชาชนในการกำหนดทิศทางการให้บริการของหน่วยภายใต้องค์กรปกครองส่วนท้องถิ่น สร้างหลักประกันความต่อเนื่องของบริการ รวมถึงพัฒนาคุณภาพของการบริการสุขภาพในระดับปฐมภูมิที่สอดคล้องกับบริบทของแต่ละพื้นที่อย่างแท้จริง”น.ส.ไตรศุลี กล่าว
วันอังคารที่ 29 มีนาคม 2565
ครม.รับทราบภาพรวมการเบิกจ่ายเงินประจำปีงบประมาณ 2565 จนถึงวันที่ 31 ธันวาคม 2564 มีการเบิกจ่ายแล้วจำนวน 1,306,123 ล้านบาท จากวงเงินงบประมาณรายจ่ายรวม 3,100,000 ล้านบาท
ครม.รับทราบภาพรวมการเบิกจ่ายเงินประจำปีงบประมาณ 2565 จนถึงวันที่ 31 ธันวาคม 2564 มีการเบิกจ่ายแล้วจำนวน 1,306,123 ล้านบาท จากวงเงินงบประมาณรายจ่ายรวม 3,100,000 ล้านบาท คิดเป็นร้อยละ 31.73
วันที่ 29 มีนาคม 2565 น.ส.ไตรศุลีไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) รับทราบผลการประชุมคณะกรรมการติดตามแร่งรัดการเบิกจ่ายงบประมาณและการใช้จ่ายภาครัฐครั้งที่ 1/2565 เมื่อวันที่ 26 มกราคม 2565 โดยพบว่า ภาพรวมการเบิกจ่ายเงินประจำปีงบประมาณ 2565 ตั้งแต่ต้นปีงบประมาณจนถึงวันที่ 31 ธันวาคม 2564 มีการเบิกจ่ายแล้วจำนวน 1,306,123 ล้านบาท จากวงเงินงบประมาณรายจ่ายรวม 3,100,000 ล้านบาท หรือคิดเป็นร้อยละ 31.73 แยกเป็น งบกันไว้เบิกเหลื่อมปี จำนวน 237,241 ล้านบาท เบิกจ่ายแล้ว 75,530 ล้านบาท คิดเป็นร้อยละ 31.84, เงินลงทุนของรัฐวิสาหกิจจำนวน 287,439 ล้านบาท เบิกจ่ายแล้ว 53,269 ล้านบาท คิดเป็นร้อยละ 18.53
ขณะที่โครงการภายใต้พระราชกำหนดให้อำนาจกระทรวงการคลังกู้เงินเพื่อแก้ไข เยียวยา และฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ.2563 (กรอบวงเงิน 1 ล้านล้านบาท)จำนวน 88,408 ล้านบาท เบิกจ่ายแล้ว 73,877 ล้านบาท คิดเป็นร้อยละ 83.56 และโครงการภายใต้พระราชกำหนดให้อำนาจกระทรวงการคลังกู้เงินเพื่อแก้ไขปัญหาเศรษฐกิจและสังคม จากการระบาดของโรคติดเชื้อไวรัสโคโรนา 2019 เพิ่มเติม พ.ศ.2564 (กรอบวงเงิน 500,000 ล้านบาท) จำนวน 191,441 ล้านบาท เบิกจ่ายแล้ว 119,833 ล้านบาท คิดเป็นร้อยละ 62.60
ทั้งนี้ในปีงบประมาณ 2565 มีโครงการลงทุนโครงสร้างพื้นฐานขนาดใหญ่มูลค่าโครงการตั้งแต่ 1,000 ล้านบาทขึ้นไปรวม 102 โครงการ มีมูลค่าโครงการทั้งหมด 2.51 ล้านล้านบาท เบิกจ่ายแล้ว 35,418 ล้านบาท คิดเป็นร้อยละ 18.37 ของแผนการใช้จ่ายเงิน ส่วนผลการเบิกจ่ายงบประมาณรายจ่ายลงทุน กระทรวงที่มีผลการเบิกจ่ายสูงสุด ได้แก่ กระทรวงการอุดมศึกษา วิทยาศาสตร์ วิจัยและนวัตกรรม กระทรวงการคลัง สำนักนายกรัฐมนตรี และกระทรวงการพัฒนาสังคมและความมั่นคงของมนุษย์ ส่วนกระทรวงที่มีผลการเบิกจ่ายต่ำสุด ได้แก่ กระทรวงศึกษาธิการ กระทรวงแรงงาน กระทรวงทรัพยากรธรรมชาติและสิ่งแวดล้อม และกระทรวงมหาดไทย
วันพฤหัสบดีที่ 24 กุมภาพันธ์ 2565
ไทยพร้อมรับมือด้านพลังงาน เตรียมมาตรการรองรับ จากสถานการณ์ “รัสเซีย - ยูเครน”
.....
กระทรวงพลังงาน เผยจากเหตุการณ์ “รัสเซีย - ยูเครน” ที่อาจรุนแรงขึ้น และส่งผลต่อสถานการณ์พลังงานในประเทศนั้น ยืนยันว่าไม่กระทบกับการจัดหาน้ำมันและ LNG ของไทย เนื่องจากไทยนำเข้าน้ำมันดิบจากประเทศกลุ่มตะวันออกกลางเป็นหลัก โดยนำเข้าจากรัสเซียเพียง 3% และนำเข้า LNG จากต่างประเทศ 18%
.
ล่าสุด ไทยมีปริมาณสำรองน้ำมันดิบ 3,200 ล้านลิตร น้ำมันดิบที่อยู่ระหว่างขนส่ง 1,460 ล้านลิตร น้ำมันสำเร็จรูป 1,670 ล้านลิตร ทำให้มีน้ำมันเชื้อเพลิงสำรองใช้ได้กว่า 2 เดือน แบ่งเป็น น้ำมันดิบ 27 วัน อยู่ระหว่างขนส่ง 13 วัน และน้ำมันสำเร็จรูป 12 วัน ส่วน LPG สำหรับในภาคครัวเรือนใช้ได้ 16 วัน
.
สำหรับราคาน้ำมันดิบที่ทั่วโลกคาดการณ์ว่าจะปรับตัวสูงขึ้นและเกิดผลกระทบวงกว้างนั้น กระทรวงพลังงานพร้อมใช้มาตรการที่มีอย่างต่อเนื่อง รวมถึงมาตรการอื่น ๆ เพิ่มเติม ให้เกิดผลกระทบกับประชาชนน้อยที่สุด
#ไทยคู่ฟ้า#ร่วมต้านโควิด19
-------------------
วันอังคารที่ 7 ธันวาคม 2564
“อนุทิน” แจงผู้สัมผัสคนติดเชื้อ “โอมิครอน” พบเชื้อโควิดน้อยมาก อยู่ระหว่างตรวจสายพันธุ์
รองนายกรัฐมนตรีและรัฐมนตรีว่าการกระทรวงสาธารณสุข แจงผู้สัมผัสกับชาวอเมริกันติดเชื้อ “โอมิครอน” รายแรก ผลตรวจ RT-PCR พบเชื้อน้อยมาก อาจเป็นการติดเชื้อใหม่หรือเคยติดเชื้อมาก่อน ต้องตรวจสายพันธุ์เพิ่มเติม ย้ำขณะนี้มีการจำกัดการเดินทางจากแอฟริกา ส่วน
รองนายกรัฐมนตรีและรัฐมนตรีว่าการกระทรวงสาธารณสุข แจงผู้สัมผัสกับชาวอเมริกันติดเชื้อ “โอมิครอน” รายแรกผลตรวจRT-PCR พบเชื้อน้อยมาก อาจเป็นการติดเชื้อใหม่หรือเคยติดเชื้อมาก่อน ต้องตรวจสายพันธุ์เพิ่มเติม ย้ำขณะนี้มีการจำกัดการเดินทางจากแอฟริกา ส่วนประเทศอื่น ๆ มีระบบคัดกรองเข้มข้น ยังไม่ต้องประกาศประเทศห้ามเข้าไทยเพิ่มเติม
วันนี้ (7 ธันวาคม 2564) ที่โรงพยาบาลราชวิถี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์กรณีพบผู้ติดเชื้อโควิด 19 สายพันธุ์โอมิครอนรายแรกของประเทศไทย ว่า ถ้ามีการฉีดวัคซีนครบถ้วนและใช้มาตรการป้องกันตนเองสูงสุดตลอดเวลา เช่น ใส่หน้ากาก เว้นระยะห่าง ล้างมือ ก็จะลดความเสี่ยงการติดเชื้อได้ทุกสายพันธุ์รวมทั้งสายพันธุ์โอมิครอน นอกจากนี้ ไทยยังมีระบบคัดกรองผู้เดินทางเข้าประเทศอย่างเข้มข้น ทำให้สามารถตรวจพบผู้ติดเชื้อโอมิครอนรายแรก เป็นชายอเมริกัน เดินทางมาจากสเปน นำเข้าสู่ระบบการรักษา และติดตามสอบสวนโรคผู้สัมผัสเพื่อแยกตัวเฝ้าระวังตามระบบการควบคุมโรคแล้ว ส่วนข่าวตรวจพบเชื้อในผู้สัมผัสนั้น ทราบว่าต้องนำตัวอย่างมาปั่นหาเชื้อถึง 36 รอบจึงพบ แสดงว่าเชื้อมีปริมาณน้อยมาก อาจจะเพิ่งติดเชื้อหรือเคยติดเชื้อมาก่อน กำลังรอผลตรวจยืนยันเพิ่มเติมและตรวจหาสายพันธุ์ที่กรมวิทยาศาสตร์การแพทย์ ซึ่งต้องใช้เวลาประมาณ 3 วัน
“จะช้าหรือเร็วทุกประเทศต้องพบเชื้อโอมิครอน เนื่องจากคนมีการเดินทาง แต่ไทยมีการเตรียมรับมือ โดยการตรวจคัดกรองเชิงรุกมากขึ้น ขณะเดียวกัน มีการจำกัดการเข้าประเทศไทย โดยกระทรวงการต่างประเทศงดออกเอกสารCertificate of Entry และ Fit to Fly ให้กับผู้เดินทางจากประเทศแถบแอฟริกา ทำให้ช่วยจำกัดคนเดินทางได้มาก”นายอนุทินกล่าว
นายอนุทินกล่าวว่า ส่วนประเทศอื่น ๆ มีระบบคัดกรองเข้มข้น โดยต้องมีวัคซีนพาสปอร์ตว่าฉีดวัคซีนที่ไทยยอมรับครบถ้วน มีผลตรวจRT-PCR เป็นลบก่อนขึ้นเครื่อง 72 ชั่วโมง และเมื่อมาถึงไทย จะตรวจซ้ำด้วยวิธี RT-PCR ตามเดิม ยังไม่ปรับไปใช้การตรวจด้วย ATK จึงไม่จำเป็นต้องประกาศประเทศที่ห้ามเข้าไทยเพิ่มเติม ทั้งนี้ กระทรวงสาธารณสุขดำเนินมาตรการทุกอย่างด้วยความระมัดระวังเต็มที่ ให้ประเทศเดินหน้าไปได้ด้วยความเรียบร้อยในทุกมิติ ขอให้ประชาชนใช้ชีวิตตามปกติแบบนิวนอร์มัล สวมหน้ากาก ล้างมือ เว้นระยะห่าง และมารับวัคซีนกันให้มากที่สุด
*********************************** 7 ธันวาคม 2564
วันเสาร์ที่ 13 สิงหาคม 2565
ผู้ตรวจฯดีอีเอส ร่วมพิธีถวายเครื่องราชสักการะและวางพานพุ่ม - ร่วมพิธีจุดเทียนถวายพระพรชัยมงคล เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
ผู้ตรวจฯดีอีเอส ร่วมพิธีถวายเครื่องราชสักการะและวางพานพุ่ม - ร่วมพิธีจุดเทียนถวายพระพรชัยมงคล เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
เมื่อวันที่12สิงหาคม2565 นางสาวสุกันยาณียะวิญชาญผู้ตรวจราชการกระทรวงดิจิทัลเพื่อเศรษฐกิจและสังคมร่วมพิธีถวายเครื่องราชสักการะและวางพานพุ่มจากนั้นร่วมพิธีจุดเทียนถวายพระพรชัยมงคลเนื่องในโอกาสมหามงคลเฉลิมพระชนมพรรษา90พรรษา12สิงหาคม2565สมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวงโดยมีพล.อ.ประยุทธ์จันทร์โอชานายกรัฐมนตรีและรมว.กลาโหมพร้อมด้วยภริยาเป็นประธานในพิธีณท้องสนามหลวง
****************
วันอังคารที่ 12 เมษายน 2565
ครม.อนุมัติ 1.52 หมื่นล้าน เพิ่มวงเงินลงทุน 2 โครงการด้านไฟฟ้า เพิ่มความมั่นคงทางพลังงานในพื้นที่ EEC
ครม.อนุมัติ 1.52 หมื่นล้าน เพิ่มวงเงินลงทุน 2 โครงการด้านไฟฟ้า เพิ่มความมั่นคงทางพลังงานในพื้นที่ EEC
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 12 เมษายน 2565 ว่า ครม.อนุมัติเพิ่มวงเงินลงทุนจำนวน 2 โครงการ รวมวงเงิน 15,200 ล้านบาท ประกอบด้วย 1)โครงการปรับปรุงระบบส่งไฟฟ้าบริเวณภาคตะวันออกเพื่อเสริมความมั่นคงระบบไฟฟ้า (โครงการ TIPE) เพิ่มวงเงินลงทุนจำนวน 9,000 ล้านบาท จากเดิมที่อนุมัติไว้ 12,000 ล้านบาท รวมวงเงินลงทุนโครงการทั้งสิ้น 21,000 ล้านบาท 2)โครงการระบบส่งไฟฟ้าเพื่อรับซื้อไฟฟ้าจากผู้ผลิตไฟฟ้าเอกชนรายใหญ่ ระยะที่ 3 (โครงการ IPP3) เพิ่มวงเงินลงทุนจำนวน 6,200 ล้านบาท จากเดิมที่อนุมัติไว้ 7,250 ล้านบาท รวมวงเงินลงทุนโครงการทั้งสิ้น 13,450 ล้านบาท โดยใช้วงเงินงบประมาณลงทุนในปี พ.ศ.2564 และปี พ.ศ.2565 ตามที่กระทรวงพลังงานเสนอ
ความจำเป็นที่ต้องปรับเพิ่มวงเงินลงทุนในครั้งนี้ เนื่องจากพื้นที่ดำเนินการก่อสร้างระบบโครงข่ายไฟฟ้าของทั้ง 2 โครงการ อยู่ในพื้นที่จังหวัดชลบุรี ระยอง และฉะเชิงเทรา ซึ่งเป็นพื้นที่โครงการเขตพัฒนาพิเศษภาคตะวันออก (EEC) ทำให้ราคาที่ดินและทรัพย์สินที่ต้องนำมาใช้ในการคำนวณค่าทดแทนกรรมสิทธิ์ที่ดินและทรัพย์สินปรับเพิ่มขึ้น จึงต้องนำราคาประเมินทุนทรัพย์ที่ดิน ปี พ.ศ.2559 - 2562 ที่ยังมีผลบังคับใช้ในปี พ.ศ.2563 ในอัตรา 7.45 เท่า มาใช้เป็นเกณฑ์ในการคำนวณค่าทดแทนตามหลักเกณฑ์ที่คณะกรรมการกำกับกิจการพลังงานกำหนด ทำให้ค่าทดแทนมีราคาสูงกว่าราคาที่ประมาณการไว้ กระทรวงพลังงานจึงต้องเสนอเพิ่มวงเงินลงทุนดังกล่าว สำหรับรายละเอียดโครงการ มีดังนี้
โครงการปรับปรุงระบบส่งไฟฟ้าบริเวณภาคตะวันออกเพื่อเสริมความมั่นคงระบบไฟฟ้า (โครงการ TIPE) มีวัตถุประสงค์เพื่อเสริมสร้างความมั่นคงระบบไฟฟ้าให้สามารถรองรับโรงไฟฟ้าได้เพิ่มขึ้นและแก้ไขข้อจำกัดด้านระบบกระแสลัดวงจรในระยะยาว คาดว่าจะก่อสร้างสายส่งไฟฟ้าแรงสูงและสถานีไฟฟ้าแรงสูงแล้วเสร็จภายในเดือนธันวาคม 2570 ปัจจุบัน มีสายส่งไฟฟ้าแรงสูงที่ก่อสร้างเสร็จแล้ว 2 แห่ง อยู่ระหว่างดำเนินการก่อสร้างอีก 5 แห่ง
ส่วนโครงการระบบส่งไฟฟ้าเพื่อรับซื้อไฟฟ้าจากผู้ผลิตไฟฟ้าเอกชนรายใหญ่ ระยะที่ 3 (โครงการ IPP3) มีวัตถุประสงค์เพื่อเชื่อมโยงโรงไฟฟ้าจากผู้ผลิตไฟฟ้าเอกชนรายใหญ่ ระยะที่ 3 ปริมาณ 5,000 เมกะวัตต์ เข้ากับระบบของการไฟฟ้าฝ่ายผลิตแห่งประเทศไทย ซึ่งจะช่วยเพิ่มขีดความสามารถในการจัดส่งไฟฟ้าไปยังภาคตะวันออกและภาคกลาง คาดว่าจะก่อสร้างสายส่งไฟฟ้าแรงสูงและสถานีไฟฟ้าแรงสูงแล้วเสร็จภายในเดือนมีนาคม 2566 เพื่อรองรับการจ่ายไฟฟ้าของโรงไฟฟ้าบริษัทเอกชนที่ผ่านการคัดเลือก ซึ่งมีกำหนดจ่ายไฟฟ้าเข้าระบบเชิงพาณิชย์ในวันที่ 31 มีนาคม 2566 ปัจจุบัน กำลังดำเนินการก่อสร้างสายส่งไฟฟ้าแรงสูง 3 แห่ง
วันจันทร์ที่ 25 เมษายน 2565
นายกฯ ตรวจติดตามโครงการพระราชดำริในหลวง ร.9 การแก้ไขอุทกภัย ปรับปรุงคลองภูมินาถดำริ (คลอง ร.1) เน้นย้ำบริหารน้ำให้เหมาะสม ให้มีศักยภาพเพียงพอในการป้องกันน้ำท่วมเมืองหาดใหญ่
นายกฯ ตรวจติดตามโครงการพระราชดำริในหลวง ร.9 การแก้ไขอุทกภัย ปรับปรุงคลองภูมินาถดำริ (คลอง ร.1) เน้นย้ำบริหารน้ำให้เหมาะสม ให้มีศักยภาพเพียงพอในการป้องกันน้ำท่วมเมืองหาดใหญ่ และเป็นพื้นที่เก็บกักน้ำไว้ใช้ในช่วงหน้าแล้ง
วันนี้ (25 เมษายน 2565) เวลา 11.15 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา และนายสุชาติ ชมกลิ่น รัฐมนตรีว่าการกระทรวงแรงงาน พร้อมคณะ ตรวจติดตามโครงการพระราชดำริในหลวงรัชกาลที่ 9 การแก้ไขอุทกภัย อำเภอหาดใหญ่ ในการจัดทำโครงการบรรเทาอุทกภัยอำเภอหาดใหญ่ปรับปรุงคลองภูมินาถดำริ (คลอง ร.1) ให้มีศักยภาพเพียงพอในการป้องกันน้ำท่วมเมืองหาดใหญ่ และเป็นพื้นที่เก็บกักน้ำไว้ใช้ในช่วงหน้าแล้ง ณ คลองภูมินาถดำริ (คลอง ร.1) อำเภอหาดใหญ่ จังหวัดสงขลา
ทั้งนี้ เพื่อแก้ไขปัญหาอุทกภัยอำเภอหาดใหญ่ กรมชลประทานได้พิจารณาดำเนินการโครงการบรรเทาอุทกภัยอำเภอหาดใหญ่ (ระยะที่ 2) ขึ้น โดยการปรับปรุงคลองระบายน้ำ ร.1 ให้สามารถระบายน้ำได้เพิ่มขึ้น จาก 465 ลูกบาศก์เมตรต่อวินาที เพิ่มเป็น 1,200 ลูกบาศก์เมตรต่อวินาที และเมื่อระบายน้ำร่วมกับคลองอู่ตะเภาในอัตรา 465 ลูกบาศก์เมตรต่อวินาที จะสามารถเพิ่มศักยภาพในการระบายน้ำได้สูงสุดรวมกันประมาณ 1,665 ลูกบาศก์เมตรต่อวินาที และเป็นแหล่งน้ำสำรองในช่วงฤดูแล้งประมาณ 5.00 ล้านลูกบาศก์เมตร ปัจจุบันโครงการบรรเทาอุทกภัยอำเภอหาดใหญ่ (ระยะที่ 2) มีความคืบหน้าไปแล้วกว่า 92.10% โดยประตูระบายน้ำหน้าควน 2 ซึ่งอยู่บริเวณปากคลองระบายน้ำ ร.1 ได้ก่อสร้างแล้วเสร็จ สามารถบริหารจัดการน้ำโดยการเปิดปิดบานเพื่อควบคุมปริมาณน้ำที่จะไหลเข้าสู่คลองระบายน้ำ ร.1 และคลองระบายน้ำ ร.1 ซึ่งได้ทำการปรับปรุงโดยการขุดขยายความกว้างของคลองระบายน้ำจากเดิมท้องคลองกว้าง 24 เมตร ขยายเป็น 70 เมตร พร้อมทั้งก่อสร้างกำแพงคอนกรีตเสริมเหล็กแล้วเสร็จไปกว่าร้อยละ 90 ทำให้คลองระบายน้ำ ร.1 ในปัจจุบันจะสามารถช่วยในการระบายน้ำในช่วงฤดูฝนได้สูงสุดประมาณ 1,000 ลูกบาศก์เมตรต่อวินาที
โอกาสนี้ นายกรัฐมนตรีได้กำชับให้สำรวจศักยภาพของคลอง เตรียมความพร้อมรองรับสถานการณ์น้ำ นำเอาประสบการณ์จากน้ำท่วมที่ผ่านมาเป็นบทเรียนในการแก้ไขปัญหาให้มีประสิทธิภาพเกิดประโยชน์ต่อประชาชน ลดความเสียหาย บรรเทาความเดือดร้อนให้มากที่สุด พร้อมกับเน้นย้ำการบริหารน้ำให้เหมาะสม นำไปใช้ประโยชน์ในฤดูแล้ง ทั้งนี้ นายกรัฐมนตรีฝากให้ส่วนราชการสำรวจเส้นทางน้ำ รวมถึงคลองต่าง ๆ พัฒนาแก้ไขปรับปรุง นำเสนอโครงการมายังรัฐบาล ยืนยันพร้อมสนับสนุนงบประมาณ แต่ขอให้นำไปใช้ให้เกิดประโยชน์ต่อส่วนรวมมากที่สุด
จากนั้น นายกรัฐมนตรีพร้อมคณะเดินทางมายังตลาดกิมหยง เทศบาลหาดใหญ่ พบปะให้กำลังใจสอบถามสถานการณ์ค้าขายจากพ่อค้าแม่ค้า โดยมีประชาชนพ่อค้าแม่ค้าส่งเสียงกำลังใจบอกให้ สู้ ๆ ตลอดทาง ขอให้รักษาสุขภาพ นายกรัฐมนตรีกล่าวกับพ่อค้าแม่ค้าให้สู้ ๆ ขอให้เข้มแข็ง กำลังใจที่ดีจะช่วยให้ก้าวผ่านสถานการณ์ต่าง ๆ ไปได้ ทั้งนี้ มีประชาชนและพ่อค้าแม่ค้ามาขอจับมือถ่ายรูปเป็นที่ระลึก แต่นายกรัฐมนตรีให้เอาศอกสัมผัสกันแทนการจับมือ เพื่อความปลอดภัยจากโควิด ///
วันอังคารที่ 8 มีนาคม 2565
ครม. เห็นชอบข้อเสนอให้จัดการเลือกตั้งผู้ว่า/สภา กทม.และเมืองพัทยาแล้ว กกต. คาดว่าจะให้มีการเลือกตั้งในเดือนพฤษภาคม นี้
ครม. เห็นชอบข้อเสนอให้จัดการเลือกตั้งผู้ว่า/สภา กทม.และเมืองพัทยาแล้ว กกต. คาดว่าจะให้มีการเลือกตั้งในเดือนพฤษภาคม นี้
วันที่ 8 มีนาคม 2565 นายธนกร วังบุญคงชนะ โฆษกประจำสำนักนายกรัฐมนตรี เผยที่ประชุมคณะรัฐมนตรีพิจารณาข้อเสนอกระทรวงมหาดไทย เห็นสมควรให้มีการเลือกตั้งสมาชิกสภาท้องถิ่นหรือผู้บริหารท้องถิ่นของกรุงเทพมหานครและเมืองพัทยา โดยกระทรวงมหาดไทยมีความพร้อมและสำนักงานคณะกรรมการเลือก (กกต.) ตั้งได้จัดทำแผนการเลือกตั้ง ซึ่งคาดว่าจะให้มีการเลือกตั้งในเดือนพฤษภาคม 2565 นี้
ทั้งนี้ เมื่อวันพุธที่ 23 กุมภาพันธ์ ที่ผ่านมา คณะกรรมการประสานงานและสนับสนุนการเลือกตั้งสมาชิกสภาท้องถิ่นหรือผู้บริหารท้องถิ่นขององค์กรปกครองส่วนท้องถิ่น กระทรวงมหาดไทย ได้ประชุมคณะกรรมการครั้งที่ 1 / 2565 เพื่อเตรียมความพร้อมในการเลือกตั้งสมาชิกสภาท้องถิ่นหรือผู้บริหารท้องถิ่นกรุงเทพมหานครและเมืองพัทยา โดยกระทรวงมหาดไทยได้รายงานการดำเนินการด้านข้อมูลจำนวนราษฎรที่ใช้ในการแบ่งเขตเลือกตั้ง โดยประกาศในราชกิจจานุเบกษาแล้ว วันที่ 18 มกราคม 2565 แล้วรวมทั้งได้มีการเตรียมความพร้อมด้านงบประมาณค่าใช้จ่ายในการเลือกตั้งขององค์กรปกครองส่วนท้องถิ่น จัดทำข้อบัญญัติงบประมาณรายจ่ายประจำปี 2565 ของกรุงเทพมหานครและเมืองพัทยากำหนดรายการค่าใช้จ่ายในการเลือกตั้งสมาชิกสภาท้องถิ่นหรือผู้บริหารท้องถิ่นไว้ในข้อบัญญัติ รวมทั้งค่าใช้จ่ายอื่นๆ เพิ่มเติม สำหรับกรณีการจัดการเลือกตั้งภายใต้สถานการณ์การแพร่ระบาดของโรคติดเชื้อไวรัสโคโรนา 2019 ไว้พร้อมแล้วรวมทั้งสำนักเลขาธิการคณะรัฐมนตรีจะได้ประกาศราชกิจจานุเบกษาการแบ่งเขตเลือกตั้งสมาชิกสภาท้องถิ่นของกรุงเทพมหานครและเมืองพัทยาเมื่อวันที่ 1 มีนาคม 2565 เสร็จสิ้นแล้ว ในส่วนของสำนักงาน กกต. ได้ออกระเบียบและประกาศ กกต. และจัดทำแผนงานการเลือกตั้งสมาชิกสภาท้องถิ่นหรือผู้บริหารท้องถิ่นของกรุงเทพมหานครและเมืองพัทยา ประกาศกำหนดวันเลือกตั้งภายใน 60 วันนับแต่วันที่ได้รับแจ้งมติคณะรัฐมนตรี โดยกำหนดวันเลือกตั้งในเดือนพฤษภาคม 2565
โฆษกประจำสำนักนายกรัฐมนตรี เปิดเผยว่า ปัจจุบันสมาชิกสภาท้องถิ่นหรือผู้บริหารท้องถิ่นของกรุงเทพมหานครและเมืองพัทยา ซึ่งครบวาระการดำรงตำแหน่งแล้ว แต่โดยที่สมาชิกสภาท้องถิ่นหรือผู้บริหารท้องถิ่นของกรุงเทพและเมืองพัทยา ยังคงอยู่ปฏิบัติหน้าที่ต่อไปตามประกาศคณะรักษาความสงบเรียบร้อยแห่งชาติและคำสั่งหัวหน้าคณะรักษาความสงบแห่งชาติที่เกี่ยวข้อง ทั้งกระทรวงมหาดไทยมีความพร้อมในการเลือกตั้งและสำนักงาน กกต. ได้จัดทำแผนงานการเลือกตั้งสมาชิกสภาท้องถิ่นหรือผู้บริหารท้องถิ่นของกรุงเทพและเมืองพัทยาแล้ว ซึ่งคาดว่าจะให้มีการเลือกตั้งในเดือนพฤษภาคม 2565 นี้
-----------------------
วันเสาร์ที่ 30 กรกฎาคม 2565
รมว.แรงงาน ห่วงลูกจ้างประสบอันตราย สั่ง กสร. จัดทำมาตรการด้านความปลอดภัยในการทำงาน
รมว.แรงงาน ห่วงลูกจ้างประสบอันตราย สั่ง กสร. จัดทำมาตรการด้านความปลอดภัยในการทำงาน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า เรื่องความปลอดภัยในการทำงาน กระทรวงแรงงานได้ให้ความสำคัญและกำหนดให้นโยบายความปลอดภัยในการทำงานเป็นวาระแห่งชาติที่ต้องดูแลไม่ให้เกิดความสูญเสียในชีวิตของผู้ใช้แรงงาน เพราะอุบัติเหตุเป็นสิ่งที่ป้องกันได้ จากสถิติการประสบอันตรายจากการทำงานในปี 2565 เทียบกับปี 2563 ปี2564 พบว่า การประสบอันตรายจากการทำงานกรณีร้ายแรงลดลงเป็นลำดับ โดยลดลงจาก 27,942 คน ในปีงบประมาณ 2563 เป็น 25,116 คน ในปีงบประมาณ 2564 โดยมีอัตราการประสบอันตรายจากการทำงานที่ลดลงคิดเป็นร้อยละ 9.96 และในปีงบประมาณ 2565 มีอัตราการประสบอันตรายจากการทำงานที่ลดลงเมื่อเปรียบเทียบกับปี 2564 ในช่วงเวลาเดียวกัน (ตค. - พค.) ลดลงร้อยละ 10.75 แต่อย่างไรก็ตาม ด้วยความห่วงใยลูกจ้างที่อาจได้รับอันตรายจากการทำงาน ผมจึงได้สั่งการให้กรมสวัสดิการและคุ้มครองแรงงาน (กสร.) ดำเนินการเชิงรุกเพื่อเป็นการป้องกันโดยนอกเหนือจากการบังคับใช้กฎหมายแล้ว ให้มีมาตรการด้านความปลอดภัยในการทำงาน และเผยแพร่ประชาสัมพันธ์มาตรการดังกล่าว เพื่อเป็นการสร้างการรับรู้ให้แก่นายจ้าง ลูกจ้าง ให้ตระหนักถึงเรื่องความปลอดภัยในการทำงานมากขึ้น อันจะทำให้เกิดอุบัติเหตุลดน้อยลงไปอีกได้ รวมถึงขอให้นายจ้างปฏิบัติตามพระราชบัญญัติความปลอดภัย อาชีวอนามัย และสภาพแวดล้อมในการทำงาน พ.ศ.2544 รวมทั้งกฎกระทรวงหรือประกาศกรมที่เกี่ยวข้องอย่างเคร่งครัดด้วย
ด้านนายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวว่า กรมได้มีแนวทางการดำเนินการลดการประสบอันตรายจากการทำงานโดยกำหนดเป็นตัวชี้วัดของผู้บริหารกรม กำหนดให้หน่วยปฏิบัตินำข้อมูลสถิติการประสบอันตรายจากการทำงานมาวิเคราะห์เพื่อจัดทำแผน หรือกำหนดเป้าหมายสถานประกอบกิจการที่จะเข้าตรวจ การจัดทำรายงานสารสนเทศการประสบอันตรายจากการทำงาน การดำเนินกิจกรรมสนับสนุนการลดการประสบอันตราย นอกเหนือจากการบังคับใช้กฎหมาย โดยได้จัดทำมาตรการด้านความปลอดภัยในการทำงานตามที่รัฐมนตรีว่าการกระทรวงแรงงานสั่งการ เพื่อมาใช้สร้างความตระหนักรู้แก่นายจ้าง และลูกจ้าง เช่น มาตรการ การป้องกันอุบัติเหตุ/อุบัติภัยจากสารเคมีอันตรายด้วยหลัก 3จ 1ป การป้องกันอัคคีภัยในสถานประกอบกิจการด้วยหลัก 3ต การป้องกันอันตรายจากการทำงานในที่อับอากาศด้วยหลัก 1ต 2ป 3อ การป้องกันอันตรายจากการทำงานเกี่ยวกับไฟฟ้าด้วยหลัก 1อ 2ต 3ป เป็นต้น ซึ่งการแก้ปัญหาความปลอดภัยในการทำงานต้องเกิดจากความร่วมมือและร่วมใจจากทุกฝ่าย โดยการสร้างความตระหนักรู้และคำนึงถึงความปลอดภัยในการทำงานด้วย ทั้งนี้ หากมีข้อสงสัยเพิ่มเติม สามารถสอบถามรายละเอียดได้ที่ กองความปลอดภัยแรงงาน 0 2448 9128 - 39 ต่อ 603 – 610 สายด่วน หมายเลข 1506 กด 3 และ หมายเลข 1546